DECRETO 282/2002, do 6 de setembro, polo que se establece o réxime xurídico das licencias que habilitan para o exercicio da pesca nas augas de competencia da Comunidade Autónoma de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 04/10/2002

Nos tramos finais dos ríos existe unha zona de influencia mariña que permite a coexistencia de especies específicas de cada unha das augas, ademais doutras que, pola súa condición de migradoras, pasan unha parte da súa existencia nunhas ou noutras augas.
As zonas estuáricas con frecuencia presentan ós pescadores incertezas respecto das normas que resultan de aplicación en cada caso, pois resulta nalgúns casos dificultoso determina-lo ámbito de eficacia das normas que regulan a pesca marítima e a fluvial.
Nestas zonas, nas que se mesturan as augas continentais coas mariñas, parece lóxico que sexa necesaria unicamente a disposición dunha soa licencia, que habilita o exercicio da pesca recreativa.
Por outra banda, estímase que a pesca é unha actividade de grande interese social que reclama unha especial promoción por parte dos poderes públicos e é por iso oportuno arbitrar medidas que estimulen nos máis novos e nos maiores a práctica desta actividade.
Por todo iso, e no uso das facultades previstas na Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por iniciativa dos conselleiros de Pesca e Asuntos Marítimos e de Medio Ambiente e por proposta do conselleiro da Presidencia, Relacións Institucionais e Administración
Pública logo de deliberación do Consello da Xunta de Galicia na súa reunión do día seis de setembro de dous mil dous,
DISPOÑO:
Artigo 1º
O exercicio recreativo da pesca desde as beiras, nas áreas de desembocadura que se relacionan no anexo, esixirá dispor da licencia de pesca marítima ou fluvial, indistintamente.
Ambas licencias habilitan, nestas zonas, para a pesca tanto das especies marítimas como das fluviais non anádromas.
A pesca das especies fluviais anádromas esixirá dispor da licencia de pesca fluvial, cos seus correspondentes recargos.
Artigo 2º
Nas zonas de desembocadura non relacionadas no artigo anterior, o límite superior será o que acaden as mareas vivas, e o inferior a liña imaxinaria que une as puntas da embocadura en ámbalas marxes.
Artigo 3º
Os horarios de pesca serán os establecidos na normativa de pesca fluvial.
Artigo 4º
En canto ás modalidades e engados para a pesca serán os que resulten axeitados para cada especie, e que non estean especificamente prohibidos por algunha disposición legal.
As especificacións de cota de pezas para cada especie serán as que se establezan en cada normativa específica.
Disposición derradeira
Este decreto entrará en vigor ós tres meses da súa publicación no Diario Oficial de Galicia.
Santiago de Compostela, seis de setembro de dous mil dous.
Manuel Fraga Iribarne
Presidente
Jaime Pita Varela
Conselleiro da Presidencia, Relacións Institucionais
e Administración Pública
ANEXO
Límites das zonas de desembocadura
Provincia da Coruña.
Río
Límite superior
Límite inferior
Anllóns
Canteira de Santa Mariña
Liña recta imaxinaria que une Punta Balarés con Punta Padrón
Baleo
Ponte do ferrocarril
Liña recta imaxinaria que une Punta Ladrido con Punta Descada ou Sartán
Baxoi
Ponte do ferrocarril
Liña recta imaxinaria que une Punta Bañobre con Punta dos Curbeiros de Miño
Río
Límite superior
Límite inferior
Belelle
Lugar de Subarreiros
Ponte do ferrocarril Ferrol-Pontedeume
Condomiñas
Ponte Nova de Cedeira
Liña recta imaxinaria que une a punta do dique de Cedeira co cumio do monte Burneira
Das Mestas
A Ponte Vella
Liña recta imaxinaria que une a punta do dique de Cedeira co cumio do monte Burneira
Eume
Límite inferior do couto de Ombre
Liña recta imaxinaria que une Punta Madanela con Punta Sentroña
Forcadas
Ponte vella de Ferrerías
Liña recta imaxinaria que une a punta do dique de Cedeira co cumio do monte Burneira
Grande
Límite inferior do couto de Ponte do Porto
Liña recta imaxinaria que une Punta Sandia con Punta Roda
Lambre
Límite inferior do couto de Lambre
Liña recta imaxinaria que une Punta dos Curbeiros de Miño con Punta Mauruxo
Mandeo
Ponte vella de Betanzos
Liña recta imaxinaria que une Punta dos Curbeiros de Miño con Punta Mauruxo
Mendo
Ponte nova de Betanzos
Liña recta imaxinaria que une Punta dos Curbeiros de Miño con Punta Mauruxo
Maior
Muíño de Lino
Liña recta imaxinaria que une Punta Ladrido con Punta Descada ou Sartán
Mera
Lugar de Castro-Areeira
Liña recta imaxinaria que une Punta Ladrido con Punta Descada ou Sartán
Mero
100 m augas abaixo da presa da Barcala
Liña recta imaxinaria que une Punta Fiaiteira co varadoiro de Oza
Sóñora
Muíños de Pedrachán
Liña recta imaxinaria que une Punta Requeixo con Punta Testal
Sor
Souto de Xancedo
Liña recta imaxinaria que une Punta do Castro con Punta do Santo
Tambre
Límite inferior do couto de Noia
Liña recta imaxinaria que une Punta Requeixo con Punta Testal
Tines
Límite inferior do couto de Outes
Liña recta imaxinaria que une Punta Requeixo con Punta Testal
Xubia
Límite inferior do couto de Xubia
Ponte do ferrocarril Ferrol-Pontedeume
Provincia de Lugo.
Río
Límite superior
Límite inferior
Eo
Ponte do ferrocarril
Ferrol-Xixón
Ponte dos Santos
Landro
Ponte Portachao
Liña recta imaxinaria que une a punta do peirao de Celeiro co illote A Insua
Masma
Ponte da Espiñeira na estrada nacional 462 entre os concellos de Foz e Barreiros
Liña recta imaxinaria que une Punta Prados coa punta da crebaondas de Foz
Ouro
Ponte vella de Fazouro
Ponte do ferrocarril Ferrol-Xixón
Provincia de Pontevedra.
Río
Límite superior
Límite inferior
Lérez
Ponte do ferrocarril
Vigo-A Coruña en Monteporreiro
Liñas rectas imaxinarias que unen Punta Campelo co extremo distal do crebaondas da canle do río e este último con Punta Praceres.
Miñor
Ponte da Xunqueira
Liña recta imaxinaria que une a punta da barra da praia Ladeira e Punta Lourido.
Ulla
Ponte de Catoira
Liña recta imaxinaria que une Punta Seveira con Punta Rebordexo e súa continuación, bordeando a illa de Cortegada, ata o faro do dique de Carril.
Umia
Ponte Estacas, na estrada C-550
Liña recta imaxinaria que une Punta San Sadurniño con Punta Borrelo.
Verdugo
Carballeira dos Franceses no lugar de Camboa, na marxe dereita, e O Cafexo, na marxe esquerda
Liña recta imaxinaria que une Punta Ulló con Punta Muxeira.